Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section: határozza meg [243/2003. (XII. 17.) Korm. rendelet]. Tantárgyunk esetében a NAT ajánlás
Paragraph Index: 364

3. Kompetenciaszintek 3.1. Alapkompetenciák A tanuló – legyen képes önálló szabadkézi vázolásra, vázlatkészítésre látvány után, illetve elképzelés szerint, – ismerje a festékszínek keverésének módját, – legyen jártas a rajzolás, festés, színezés, vegyes technikák alkalmazásában (technikai készségek), – ismerje a rajzeszközöket és a modellezéshez, tárgyalkotáshoz szükséges alapszerszámokat, – legyen képes a rajzeszközöket és alapszerszámokat önállóan használni, 2006/79/II. szám – ismerje a rajzeszközök és alapszerszámok használatának balesetvédelmi és környezetvédelmi szabályait, – segítséggel tervezzen, végezzen képzeleti munkát tanárra, szakirodalomra, internetre támaszkodva, – legyen képes tárgyalkotásra saját igények és elképzelések szerint, segítséggel, – ismerjen köznapi (tárgyalkotásra, modellezésre használatos) anyagokat, tulajdonságaikat, alakítási módjaikat, hulladékaik környezetre gyakorolt hatását, – legyen képes vizuális észleléseit önállóan, verbálisan is megfogalmazni, (tanári, szakirodalmi, internetes), – legyen képes (esetenként segítséggel) a verbális információkat vizuálisan megjeleníteni, – ismerje a tárgytervezés lépéseit, – tudja értelmezni a mindennapi életben előforduló rajzos terméktájékoztatók tartalmát. 3.2. Kiegészítő kompetenciák A tanuló – legyen képes a tárgyak nézeteit ábrázolni2, – ismerje fel az egyes ábrázolási módokat (látszati, vetületi, axonometrikus), – legyen képes nézeti rajzokból rekonstruálni a térbeli látványt, – tudja besorolni a képzőművészeti alkotásokat műfajuk szerint: szobrászat, festészet, grafika, építőművészet, iparművészet, fotóművészet, – tudja párosítani a művészettörténet fő korszakait a történelmi korokkal, – tudja besorolni a megismert kiemelkedő alkotásokat a fő művészettörténeti korszakokba.

Source: https://magyarkozlony.hu/hivatalos-lapok/7ba66e68d98430c592ceb9544edaf158b09e674d/dokumentumok/092aae5a881b0a3521e547815a6192e60be698be/letoltes